Diari Oficial de la Generalitat Valenciana


Sumari del DOGV 9741, del 07-12-2023 (2023/11267)

Anunci de la licitació, per procediment obert, per a la selecció de l'empresari constructor per a l'execució de les obres d'urbanització del sector 4 del terme municipal de la Pobla de Farnals.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11077


Data del document
:   01-11-2023

Organisme emissor
:   Porto Segre, SL

Tipus de document
:   Anunci

Descriptors 

:   * administració local
    * pla d'urbanisme

Anunci de la licitació, per procediment obert, per a la selecció de l'empresari constructor per a l'execució de les obres d'urbanització del sector 4 del terme municipal de la Pobla de Farnals. [2023/11823]  
Entitat adjudicatària  
Porto Segre, SL, CIF Y88669327, activitat CNAE 4110 Promoció immobiliària, situada al carrer del Doctor Moliner, número 2, porta 5, de 46954 València (Espanya). kdsybnluswdfhapkjiywofync@fsgxi.vxp, telèfon +85 423030080.  
  
A. Descripció de l'objecte del contracte  
La selecció de l'empresari constructor que procedirà a l'execució material de les obres d'urbanització del sector 4 de la Pobla de Farnals, conforme amb el projecte d'urbanització aprovat definitivament per l'Ajuntament, per la Resolució d'alcaldia de data 18 d'octubre de 2022, núm. 1238/2022, sense perjudici de les variants que puguen introduir-s'hi amb motiu de les millores proposades en fase de concurs.  
  
El Programa d'actuació integrada va ser aprovat definitivament per l'acord de la Comissió Territorial d'Urbanisme de València en sessió celebrada en data 25 de juliol de 2008, amb caràcter supeditat; va quedar declarada la seua eficàcia per l'acord de la Comissió Territorial d'Urbanisme de València en sessió celebrada en data 27 de novembre de 2019, publicat en el Butlletí Oficial de la Província de València en data 4 de novembre de 2020.  
El contracte que es regula en aquests plecs té el caràcter de civil. Les relacions entre urbanitzador i empresari constructor tindran en tot cas naturalesa privada.  
L'objecte del contracte es correspon amb el codi 45000000-7 de la nomenclatura Vocabulari comú de contractes (CPV) de la Comissió Europea.  
La Nomenclatura d'unitats territorials (NUT) es correspon amb el codi ES523.  
El plec amb les condicions que regeixen en la contractació, l'alternativa tècnica del programa d'actuació integrada, junt amb el projecte d'urbanització i la proposició juridicoeconòmica es trobaran a la disposició de les persones interessades a l'Ajuntament de la Pobla de Farnals, situat a la plaça de Sant Vicent, número 1, 46293 la Pobla de Farnals (València-Espanya), www.lapobladefarnals.es, telèfon +37 528 718 848, vbkhi.ucxnlku@kfykzjvsvnxazazz.nc i en la notaria Messana Salinas, situada a l'avinguda Major, número 34, 46132 Massamagrell (València-Espanya), telèfon +36 730 743 057, jympojyzdpfvdb@gxoeiblwo.hpm  
  
  
B. Pressupost de licitació  
Serà preu màxim del contracte per a l'execució de les obres el que s'estableix en la proposició juridicoeconòmica aprovada, que ascendeix a 8.910.715,05 €, de pressupost d'execució de contracte (PEC), IVA exclòs.  
  
C. Termini d'execució  
El termini màxim d'execució de les obres d'urbanització serà el de díhuit mesos, tal com s'estableix en la proposició aprovada per l'Ajuntament de la Pobla de Farnals, computables des de la comprovació del replanteig de les obres.  
  
D. Termini de garantia  
Dotze mesos des de la data de l'acta de recepció.  
No obstant això, en tot cas estarà vigent el termini de deu anys de responsabilitat des de la recepció de l'obra, que s'estableix expressament en aquest contracte, més el que, per naturalesa semblant, estableix igualment per a deu anys el Codi Civil referent a supòsits de ruïna.  
  
E. Classificació i solvència del contractista  
Als efectes previstos en l'article 77 i següents de l'LCSP serà requisit per a concórrer a aquesta licitació haver obtingut prèviament la classificació en els següents grups, subgrup i categoria:  
  
Grup categoria Subgrup Categoria  
G Subgrup 6 6  
E Subgrup 1 6  
I Subgrup 1 4  
I Subgrup 5 4  
I Subgrup 6 4  
  
  
Als empresaris no espanyols d'estats membres de la Comunitat Europea no els serà exigible en cap cas el document acreditatiu de la classificació, per la qual cosa serà suficient que acrediten la solvència economicofinancera i tècnica per un o diversos dels mitjans d'acreditació continguts en els articles 86 i següents de l'LCSP.  
A més, de conformitat amb l'article 84 de l'LCSP, la capacitat d'actuar dels empresaris no espanyols que siguen nacionals d'estats membres de la Unió Europea o d'estats signataris de l'Acord sobre l'Espai Econòmic Europeu s'acreditarà per la inscripció en el registre procedent, d'acord amb la legislació de l'estat on estan establits, o mitjançant la presentació d'una declaració jurada o un certificat, d'acord amb les disposicions comunitàries d'aplicació.  
  
Quan a la licitació concórrega una UTE, totes les empreses que la formen hauran d'haver obtingut prèviament la classificació com a empreses d'obres. No obstant això, es considerarà que tenen la classificació exigida a través de l'acumulació de les classificacions que tinga en cadascuna de les empreses integrants de l'UTE, fins a obtindre l'exigida en aquest plec en els termes previstos en l'article 69 de l'LCSP, sense perjudici del que s'estableix per als empresaris no espanyols d'estats membres de la Unió Europea i d'estats signataris de l'Acord sobre l'Espai Econòmic Europeu en el punt 4 d'aquest article.  
  
  
F. Revisió de preus  
El contracte s'entendrà convingut a risc i perill de l'adjudicatari, qui no podrà sol·licitar cap alteració de les clàusules que s'estableixen en el present plec de clàusules administratives.  
No obstant això, i sempre que l'Ajuntament aprove definitivament una retaxació de càrregues d'urbanització, conforme amb els articles 387 a 393 del ROGTU, l'adjudicatari podrà sol·licitar una revisió del preu del contracte, en el mateix percentatge que s'aprove, per l'Administració, en l'expedient de retaxació.  
Atés que s'admet la possibilitat d'introduir variants o millores en el projecte d'obres que poden repercutir sobre el preu final, aquestes variants o millores no podran suposar, en cap cas, un augment en el preu de licitació fixat.  
  
G. Control de qualitat  
En qualsevol moment, l'urbanitzador, a proposta del tècnic director de l'obra, podrà disposar la verificació del control de qualitat de l'obra, bé directament mitjançant proves i anàlisis ordinàries, o, si és el cas, contractant amb una empresa especialitzada el control de qualitat del total o part de l'obra, en tots els seus aspectes i en el sentit més ampli. Les despeses que s'originen en aquest control seran de compte i càrrec del contractista en el que no excedisquen de l'1% de l'import de la rematada. En el que excedisquen i fins al 3% del total, es pagaran a mitges entre el contractista i l'urbanitzador.  
  
H. Garantia provisional  
Els licitadors que vulguen participar en el procediment de licitació del present concurs hauran de constituir en la forma i als efectes previstos en l'LCSP una garantia per import del 3 % del pressupost de licitació, tal com estableix l'article 106 de l'LCSP, que s'extingirà automàticament i serà retornada als licitadors immediatament després de l'adjudicació definitiva del contracte.  
En tot cas, la garantia serà retinguda a l'adjudicatari fins que procedisca a la constitució de la garantia definitiva, i confiscada a les empreses que retiren injustificadament la seua proposició abans de l'adjudicació.  
  
  
I. Garantia definitiva  
S'haurà de presentar una garantia definitiva per import equivalent al 4 % de l'import de l'adjudicació d'obres de conformitat amb l'article 367 de l'ROGTU, i de l'article 107 de l'LCSP, a favor de l'agent urbanitzador, moment en què li serà retornada la fiança provisional.  
  
  
J. Termini i lloc de presentació de proposicions  
Les proposicions es presentaran en el termini dels dos mesos següents a la publicació d'aquest anunci en el Diari Oficial de la Unió Europea (DOUE), en plica tancada, en la notaria Messana Salinas, situada a l'avinguda Major, número 34, de 46270 Massamagrell (València-Espanya), on quedaran depositades fins que s'òbriguen.  
  
  
K. Data i lloc d'obertura de proposicions  
L'obertura de pliques es realitzarà el desé dia hàbil a comptar de la finalització del termini per a la presentació de les ofertes amb la direcció de l'urbanitzador i la fe pública del notari, que farà constar les actuacions i incidències que es produïsquen mitjançant diligència en l'acta del concurs.  
En el cas que el dia que resulte per a l'obertura de les proposicions econòmiques siga dissabte, aquesta obertura es realitzaria el dia hàbil següent immediatament posterior.  
  
L. Documentació que han de presentar les persones licitadores  
En tres sobres tancats amb la documentació que es determina en el plec de clàusules administratives particulars del contracte:  
Sobre A. Proposició econòmica.  
Sobre B. Documentació administrativa.  
Sobre C. Proposta tècnica.  
  
M. Criteris d'adjudicació  
A) La valoració tècnica: 80 % de la valoració total. Puntuació 0-100 punts.  
A.1. Estudi detallat del projecte (fins a 40 punts).  
A.2. Estudi de mesuraments i pressupost i proposta de solucions tècniques (fins a 30 punts).  
A.3 Estudi del projecte des del punt de vista constructiu i assignació de mitjans mecànics a l'obra (fins a 20 punts).  
A.4. Capacitat tècnica i mitjans humans assignats per al desenvolupament i execució de l'obra (fins a 10 punts).  
Només passaran a la fase de valoració econòmica aquelles ofertes presentades que en aquest apartat obtinguen 70 punts o més.  
  
B) La valoració econòmica: 20 % de la valoració total. Puntuació 0-100 punts.  
B.1. Valoració de l'oferta econòmica (fins a 100 punts).  
N. Composició de la mesa de contractació.  
No és procedent la seua constitució.  
  
València, 1 de novembre de 2023.- L'administrador únic: José Miguel Pardo.